— Բայց	մենք	դատը	կտանենք	անտարակույս, — ասաց	նա	ամենայն	անդորրությամբ: Լսի՛ր: Ո՞վ	պետք	է	քննե	դատը, եթե ոչ	նահանգական	դատարանը: Ահա	հենց	այստեղ	է	թաքնված	շան	գլուխը: Բայց	որից	կամ	ինչից	են	կախված	մեր այժմյան	դատարանի	որոշումները: Միայն	հիմարներն	ու	ապուշներն	են	հավատում	արդարադատությանը: Իսկ	ես, մոտից ճանաչելով	դատարանի	անդամներին	մեկիկ-մեկիկ, գիտեմ, թե	որքան	թույլ	է	յուրաքանչյուրի	ձեռքը: Կաշառք, ահա	այն մեծագույն	զորությունը, որ	ղեկավարում	է	մեր	դատարանի	խիղճն	ու	օրենքները: Իսկ	ես	գիտեմ	ինչ	ձևով	պետք	է	կաշառել դատարանի	անդամներին	և	պաշտոնյաներին, սկսած	դռնապանից	մինչև	նախագահը: